***DRUŠTVO HEMOFILIKOV SLOVENIJE***   
*Tavčarjeva 2, Ljubljana*

**P R A V I L N I K o štipendiranju**

I. SPLOŠNE DOLOČBE

1. člen

Ta pravilnik določa merila za podeljevanje štipendij Društva hemofilikov Slovenije (v nadaljevanju DHS) in postopek določanja višine štipendij.

 II. MERILA ZA PODELJEVANJE ŠTIPENDIJ

 2. člen

Štipendija se lahko podeli:  
-učencu, dijaku in študentu, da se udeleži rednega, izrednega ali priložnostnega izobraževanja, ki vodi v poklic, primeren in ustvarjalno spodbuden za hemofilike in druge osebe z motnjami strjevanja krvi.  
-učencu, dijaku in študentu, ki živi in se šola v Sloveniji.  
-učencu, dijaku in študentu, ki ima izkaznico Centra za hemofilijo Slovenije ali drug ustrezen dokument.

 3.člen

Pri podelitvi štipendij se upošteva učni uspeh in učenčevi, dijakovi in študentovi nameni in želje za porabo te štipendije.  
Pri podelitvi socialnega korektiva pa se upošteva mesečni bruto dohodek na posameznega člana družine.

 4.člen

Višina štipendije se določi glede na učni uspeh, nivo šolanja, kraj bivanja in stroške šolanja.  
Višina socialnega korektiva se določi glede na mesečni bruto dohodek na posameznega člana družine.

 5.člen

Višina štipendije se določi v točkah.  
Vrednost točke določi izvršni odbor DHS (v nadaljevanju IO DHS) v skladu z določili Vlade Republike Slovenije, na podlagi katerih temelji tudi ta pravilnik, ki ima za osnovo vladni pravilnik o štipendiranju, ki je bil objavljen v Uradnem listu št.58/1995.

Višina štipendije za učence ne sme biti nižja od 10 %, za dijake ne sme biti nižja od 20 %, za študente pa ne sme biti nižja od 30 % zajamčene plače v skladu s 55.členom zakona o zaposlovanju in zavarovanju za primer brezposelnosti (Ur.list št. %/91), zmanjšane za prispevke in davke od zajamčene plače.

Višina socialnega korektiva se ravno tako določi v točkah.

6.člen

 Učni uspeh, kraj bivanja se ovrednotijo:

a)za učence:

|  |  |  |
| --- | --- | --- |
| Uspeh | V kraju bivanja               št.točk | Izven kraja bivanja (zdravljenje)                                          št.točk |
| pravdober | 400 | 700 |
| odličen | 500 | 800 |

Učenci osnovne šole z dobrim in zadostnim uspehom ne morejo zaprositi za štipendijo, lahko pa zaprosijo za socialni korektiv. (glej 8.člen tega pravilnika)

b)za dijake:

|  |  |  |
| --- | --- | --- |
| Uspeh | V kraju bivanja               št.točk | Izven kraja bivanja (zdravljenje,šolanje)                                          št.točk |
| zadosten | 380 | 895 |
| dober | 460 | 975 |
| pravdober | 570 | 1085 |
| odličen | 700 | 1215 |

c)za študente:

|  |  |  |
| --- | --- | --- |
| Uspeh | V kraju bivanja               št.točk | Izven kraja bivanja (zdravljenje,šolanje)                                       št.točk |
| 6,0 do 7,0 | 570 | 1040 |
| 7,1 do 7,3 | 685 | 1155 |
| 7,4 do 7,6 | 775 | 1245 |
| 7,7 do 7,8 | 835 | 1305 |
| 7,9 do 8,1 | 920 | 1390 |
| 8,2 do 8,3 | 980 | 1450 |
| 8,4 do 8,6 | 1070 | 1540 |
| 8,7 do 8,9 | 1155 | 1625 |
| 9,0 do 10,0 | 1465 | 1935 |

Študentom 1.letnika se odmeri število točk po uspehu iz zadnjega letnika v srednji šoli.

Vozačem – učencem, dijakom in študentom – pripadajo točke »V kraju bivanja« ter delno povračilo potnih stroškov v času pouka do višine 41,73 eur.

Morebitna preveč izplačana akontacija štipendij se poračuna pri izplačilih do konca šolskega leta.

Morebitna preveč izplačana akontacija štipendij se poračuna pri izplačilih do konca tekočega šolskega leta.

Štipendistom – vozačem – se odobri povračilo prevoznih stroškov, od kraja stalnega bivanja do kraja šolanja oz. zdravljenja za enkratno ali dvakratno vožnjo, glede na oddaljenost  kraja šolanja oz. zdravljenja.

Število točk se določi vsako šolsko leto, tako da se upošteva doseženi učni uspeh v preteklem šolskem letu.

**Štipendija se učencem, dijakom in študentom na podlagi razpisa DHS podeljuje vsako leto sproti, saj je le to odvisno od priliva finančnih sredstev na DHS.**

7.člen

Učenci, dijaki in študentje, ki niso zaprosili za štipendijo, pa iz zdravstvenih razlogov ne morejo uporabljati javnega prevoza, lahko zaprosijo za nadomestilo v obliki poprečne porabe goriva na kilometer.

8.člen

Pri vseh prosilcih se lahko upošteva socialni korektiv, ki pa je odvisen od bruto dohodka na posameznega člana družine.

|  |  |
| --- | --- |
| bruto dohodek na posameznega člana družine | število točk |
| do 229,51 eur | 550 |
| od 229,52 eur do 312,97 eur | 450 |
| od 312,97 eur do 396,43 eur | 350 |

Ta socialni korektiv velja tudi za učence osnovne šole z dobrim in zadostnim uspehom.

III. PODELJEVANJE ŠTIPENDIJ

9.člen

Štipendije se podeljujejo v skladu s sklepi DHS na podlagi javnega razpisa v Koncentratu novic DHS.

Vsebino javnega razpisa za podelitev štipendij določi IO DHS.

Javni razpis obsega:  
- splošne pogoje štipendiranja;  
- dokumentacijo, ki jo je potrebno priložiti;  
- rok, v katerem je treba vložiti prijavo.

 10.člen

Prijavi na razpis je treba priložiti:  
- dokazilo o vpisu v tekoči letnik šole;  
- dokazilo o učnem uspehu zadnjega letnika predhodnega izobraževanja;  
- potrdilo o državljanstvu Republike Slovenije;  
- kratek življenjepis s prikazom pričakovanj (namen porabe štipendije);  
- izjavo o neprejemanju druge štipendije;  
- potrdilo Zavoda za zaposlovanje o neprejemanju druge štipendije  
- podatke o vseh družinskih prejemkih in številu družinskih članov;  
- kopijo izkaznice Centra za hemofilijo  
- kopija mesečne vozovnice za medkrajevni prevoz  
- potrdilo o bivanju v dijaškem oz. študentskem domu ali uradno potrdilo o bivanju pri zasebniku

 11.člen

O vlogah razpravlja IO DHS v skladu z merili in kriteriji  tega pravilnika.

12.člen

IO DHS mora o dodelitvi štipendij, socialnega korektiva, nadomestila za potne stroške pisno obvestiti vsakega prosilca v roku 30 dni po prejemu sklepa o odobritvi sredstev za štipendije.

Pristojna komisija lahko do dokončne odločitve odobri izplačilo akontacije.

Morebitna preveč izplačana akontacija štipendij se poračuna pri izplačilih do konca tekočega šolskega leta.

Prosilec, ki meni, da je bil neopravičeno odklonjen, lahko vloži v osmih dneh od dneva prejema obvestila, ugovor na IO DHS. Nova odločitev IO DHS je dokončna.

13.člen

Medsebojna razmerja med DHS kot štipenditorjem in štipendistom se določijo s pisno pogodbo.

Pogodbo o štipendiranju sklene s štipendistom predsednik DHS.

14.člen

V pogodbi se v skladu s tem pravilnikom določijo pravice in obveznosti štipendista in štipenditorja.

15.člen

Štipendija se izplačuje mesečno vnaprej, do 10.dne v mesecu, za vsak mesec do konca šolskega leta.

DHS si pridržuje pravico do preklica štipendiranja, v kolikor DHS ne bi več imelo finančnega priliva.

16.člen

Štipendist mora na začetku šolskega leta skleniti novo pogodbo s štipenditorjem in priložiti vse potrebne dokumente, ki so napisani v 8.členu tega pravilnika.

17.člen

Če IO DHS ugotovi, da štipendist ni pravočasno izpolnil šolskih obveznosti, izplačevanje štipendije začasno ustavi.

IO DHS lahko določi štipendistu rok, v katerem mora opraviti obveznosti.

Če jih le ta izpolni, mu IO DHS prekliče začasno ustavitev izplačevanja štipendije z veljavnostjo od dneva prenehanja izplačevanja.

Štipendist, ki obveznosti ne izpolni, izgubi pravico do štipendije

18.člen

Štipendist izgubi pravico do štipendije in mora vrniti vse prejete zneske štipendije, potnih stroškov, če:  
- je izključen iz izobraževanja  
- navaja neresnične podatke

19.člen

Štipenditor lahko preneha z izplačevanjem štipendije kadarkoli, če je prekinjen priliv finančnih sredstev na DHS.

20.člen

V pogodbi o štipendiji mora biti določeno, katero sodišče je krajevno pristojno za reševanje sporov, ki bi nastali pri izpolnjevanju pogodbenih obveznosti.

21.člen

Ta pravilnik začne veljati naslednji dan po objavi v Koncentratu novic DHS.

Ljubljana, 25. junij 1999

Predsednik  
Društva hemofilikov Slovenije  
Jože Faganel

Izvršni odbor  
Društva hemofilikov Slovenije  
predsednik:  
član  
član

Spremembe **18.1.2005**